Il-Partit Nazzjonalista qal li lest jesplora modi radikali ta kif tista' tonqos id-dipendenza fuq il-karozzi. Fost l-affarijiet li lest jikkunsidra hi inċentivi biex in-nies ikunu lesti biex ma jibqgħux jużaw il-karozza privata tagħhom. F'konferenza tal-aħbarijiet biex il-Partit Nazzjonalista jispjega l-proposti għat-Trasport Pubbliku, d-deputat David Thake qal li d-dipendenza tan-nies fuq il-karozza ma tistax tiġi indirizzata biss billi t-trasport pubbliku jkun b'xejn għal kulħadd. "Mhix kwistjoni ta' prezz imma kwistjoni li s-servizz pubbliku jilqa' għad-domanda tan-nies," qal Thake filwaqt li kompla jispjega li l-miżura ta' trasport pubbliku trid tkun akkumpanjata b'inċentivi biex in-nies jgħażlu li jagħmlu car pooling u jużaw aktar ir-rota. Thake qal li għandu jkun hemm diskussjoni kif sippost fuq livell nazzjonali biex naraw x'direzzjoni se jieħu l-pajjiż f'dan il-qasam. Dwar il-qalba għal karozzi elettriċi d-deputat Nazzjonalista qal li biex in-nies imorru għall-karozzi li jaħdmu bl-elettriku, l-infrastruttura tal-pajjiż trid tilqa' għal dik il-qalba. Fost il-proposti tal-PN hemm li l-karozzi kollha tal-linja jkunu jaħdmu bl-elettriku sal-2025 filwaqt li jkun hemm aktar investiment f'charging points. Il-konferenza tal-aħbarijiet kienet indirizzata wkoll mill-kelliem tal-PN għat-Trasport, Toni Bezzina li nsista li l-pjan tal-PN tal-2017 biex issir il-metro, kienet aktar flessibbli u vijabbli minn dik li qed jipproponi l-Gvern Laburista. Il-proposta studjata dwar metro tiswa €6.25 biljun Il-proposta mill-kumpanija Arup Group, tal-metro, tinkludi total ta' 35km ta' tliet linji u 25 waqfa madwar iż-żoni prinċipali f'Malta. Is-sistema qed tkun proposta għal taħt l-art fil-waqt li jkun hemm eċċezzjonijiet għal rotot fejn ikun hemm bżonn li ssir fuq l-art. "Il-Partit Laburista rredikola l-proposta tal-PN iżda issa ra d-dawl u kkonferma li t-trasportazzjoni tal-massa li kien ippropona inizjalment il-PN hu essenzjali", qal Bezzina. Bezzina akkuża lill-Gvern li hu allerġiku għall-verità u li lest jonfoq il-flus ġejjin mit-taxxi tal-poplu bl-addoċċ hekk kif il-pjan ippreżentat għal metro hu bbażat fuq spekulazzjoni minħabba li jridu jinbnew torrijiet bħala parti mill-proġett. Kien il-Partit Nazzjonalista fl-Oppożizzjoni l-ewwel ma kien ippropona li ssir metro f'Malta. F'Mejju tal-2017 il-Kap tal-PN ta' dak iż-żmien Simon Busuttil, waqt konferenza tal-aħbarijiet fi żmien il-kampanja elettorali kien ippropona li tinbena sistema ta' metro li taħdem fuq l-art kif ukoll taħt l-art skont il-lokalità. Hu kien wiegħed l-impenn tiegħu li art ODZ ma tintmessx. "M'aħniex marbutin mad-disinn tal-proposta għall-metro" – Borg .td_uid_3_6172aa50b4031_rand.td-a-rec-img{text-align:left}.td_uid_3_6172aa50b4031_rand.td-a-rec-img img{margin:0 auto 0 0}